Gnijezdo vila ptica lastavica
<center>
Gnijezdo vila ptica lastavica
na đerđefu sirote djevojke.
Govorila sirota djevojka:
– Hajd otale, ptico lastavico, 
ne vij gn'jezda, ne mrsi mi zlata!
Ja sam mlada ljuta sirotica:
nemam brata da mi kupi zlata,
nemam majke da mi kupi platna,
a ni seje da mi kupi svile. 

– Hajd ne luduj, sirota djevojko!
Imaš dragog, kupiće ti platno,
imaš dragog, kupiće ti zlato,
imaš dragog kupiće ti svilu!

Izvor: Isaković, Alija (1990). Biserje: Antologija muslimanske književnosti (2. izdanje). Opatija: IRO "Otokar Keršovani". </center>
Bošnjačke epske i lirske narodne pjesme